ಮುಖಪುಟ (ಚಲನಚಿತ್ರ)

ಮುಖಪುಟ  ೨೦೦೯ ರ  ಕನ್ನಡ ಚಲನಚಿತ್ರವಾಗಿದ್ದು, ರೂಪಾ ಅಯ್ಯರ್ ಬರೆದು ನಿರ್ದೇಶಿಸಿದ್ದಾರೆ ಮತ್ತು ನಟಿಸಿದ್ದಾರೆ. ಚಲನಚಿತ್ರವು ಅಂತರರಾಷ್ಟ್ರೀಯ ಎಚ್‌ಐವಿ/ಏಡ್ಸ್ ಸಂಶೋಧಕರು ಮತ್ತು ಶಿಕ್ಷಣ ತಜ್ಞರನ್ನು ಸಲಹೆಗಾರರನ್ನಾಗಿ ಹೊಂದಿದೆ: ಅವರುಗಳು ಯಾರೆಂದರೆ ಎಚ್‌ಐವಿ ರಿಸರ್ಚ್ ಅಸೋಸಿಯೇಷನ್ ಆಫ್ ಇಂಡಿಯಾದ ಅಧ್ಯಕ್ಷ  ಡಾ. ಸತೀಶ್, ಮತ್ತು ಎರಡು ಬಾರಿ ಉತ್ತರ ಇಲಿನಾಯ್ಸ್ ವಿಶ್ವವಿದ್ಯಾಲಯದ ಹಂಬೋಲ್ಟ್ ಪ್ರಶಸ್ತಿ ವಿಜೇತರಾದ ಪ್ರೊ. ನಾರಾಯಣ್ ಹೊಸ್ಮನೆ. ಇವರು ರೋಗಲಕ್ಷಣಗಳು, ರೋಗನಿರ್ಣಯ ಮತ್ತು ಚಿಕಿತ್ಸೆಯನ್ನು ದೃಢೀಕರಿಸಲು ಮತ್ತು ಮಾರಣಾಂತಿಕ ಕಾಯಿಲೆಯ ತಪ್ಪು ಕಲ್ಪನೆಗಳನ್ನು ಹೋಗಲಾಡಿಸಲು ಸಹಾಯ ಮಾಡುತ್ತಾರೆ. ಅಮೇರಿಕಾದಲ್ಲಿ ಕ್ಯಾನ್ಸರ್ ತಜ್ಞ ನಾರಾಯಣ ಹೊಸಮನೆ, ಅವರ ಸಹೋದರ, ಮುಂಬೈನ ಕೈಗಾರಿಕೋದ್ಯಮಿ ಸುಬ್ರಾಯ ಹೊಸಮನೆ ಮತ್ತು ರೂಪ ನಿರ್ಮಿಸಿರುವ ಈ ಚಿತ್ರದಲ್ಲಿ ಸನ್ಯಾ ಅಯ್ಯರ್, ಆನಂದ ತೀರ್ಥ, ಸುಮಿತ್ರ, ಚಿ. ಗುರುದತ್ ಮತ್ತು ಬದ್ರಿ ಪ್ರಸಾದ್ ಪ್ರಮುಖ ಪಾತ್ರಗಳಲ್ಲಿದ್ದಾರೆ. ಚಿತ್ರಕ್ಕೆ ಸಂಗೀತ ನೀಡಿರುವ ಸಂಯೋಜಕ ಹಂಸಲೇಖ ಕೂಡ ಚಿತ್ರದಲ್ಲಿ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಪ್ರಶಸ್ತಿ ವಿಜೇತ ಛಾಯಾಗ್ರಾಹಕ, ಎಸ್.ರಾಮಚಂದ್ರ ಅವರು ಕ್ಯಾಮೆರಾ ಹಿಂದೆ ನಿರ್ದೇಶಕರಾಗಿದ್ದು, ಹರಿದಾಸ್ ಅವರು ಚಲನಚಿತ್ರದ ಸಂಕಲನ, ಶೂಟಿಂಗ್ ವೇಳಾಪಟ್ಟಿಗಳು, ಮಾರುಕಟ್ಟೆ, ವಿತರಣೆಯನ್ನು ಮೀಡಿಯಾ ನೆಟ್‌ವರ್ಕ್ಸ್ ಜಿ ಸಿದ್ಧಪಡಿಸಿದ್ದಾರೆ.

 ಕಥಾವಸ್ತು 
ಚಿತ್ರವು ಎಚ್‌ಐವಿ/ಏಡ್ಸ್‌ನಿಂದ ಬಳಲುತ್ತಿರುವ ಮಕ್ಕಳ ಕುರಿತಾಗಿದೆ.

ಚಲನಚಿತ್ರದ ಕಥೆಯು ದಕ್ಷಿಣ ಭಾರತದ ಒಂದು ಸಣ್ಣ ಪಟ್ಟಣದಲ್ಲಿ ನಡೆಯುತ್ತದೆ, ಅಲ್ಲಿ ಸಾಮಾಜಿಕವಾಗಿ ಜವಾಬ್ದಾರಿ ಉಳ್ಳ ಮತ್ತು  ಶಿಕ್ಷಣಪರವಾದ ಸಾಂಪ್ರದಾಯಿಕ ಮಹಿಳೆ ಒಬ್ಬಳು ಚಿಕ್ಕ ಹೆಣ್ಣು ಮಗುವನ್ನು ದತ್ತು ತೆಗೆದುಕೊಳ್ಳುತ್ತಾಳೆ ಮತ್ತು ಹಲವಾರು ವರ್ಷಗಳ ನಂತರ ಮಗುವಿಗೆ ಹುಟ್ಟುವಾಗಲೇ ಎಚ್ಐವಿ ಇತ್ತು ಎಂದು ಅರಿಯುತ್ತಾಳೆ. ಮಗು ಮತ್ತು ಅವಳ ಅದೇ ವಯಸ್ಸಿನ ಕೆಲವು ಹಿಂದುಳಿದ ಸ್ನೇಹಿತರನ್ನು ಕೇಂದ್ರೀಕರಿಸಿದ ಕಥೆಯು ಹುಡುಗಿ, ಅವಳ ಕುಟುಂಬ ಮತ್ತು ಸಮಾಜವು ಎದುರಿಸುತ್ತಿರುವ ಸವಾಲುಗಳನ್ನು ಚಿತ್ರಿಸುತ್ತದೆ - ಇದು ಸಮಾಜವು ಎಚ್‌ಐವಿ ರೋಗಿಗಳ ಮೇಲೆ ಹೊಂದಿರುವ ಪೂರ್ವ-ಕಲ್ಪಿತ ಕಲ್ಪನೆಗಳನ್ನು ಮತ್ತು ಮಕ್ಕಳು ಮತ್ತು ಅವರ ಕುಟುಂಬಗಳು ಜೀವನವನ್ನು ಹೇಗೆ ನಿಭಾಯಿಸುತ್ತಿವೆ ಎಂಬುದನ್ನು ತೋರಿಸುತ್ತದೆ. ಅತ್ಯಂತ ಸಕಾರಾತ್ಮಕ ಸಂದೇಶಗಳೊಂದಿಗೆ, ಚಲನಚಿತ್ರವು "ಎಲ್ಲಾ ಸವಾಲುಗಳ ವಿರುದ್ಧ ಬೆಳೆಯಲು" ಅಗತ್ಯವಿರುವ ಶಕ್ತಿಯನ್ನು ಬಲಪಡಿಸುತ್ತದೆ.

 ಪಾತ್ರವರ್ಗ 

 ಭವತಿ ಪಾತ್ರದಲ್ಲಿ ಸನ್ಯಾ ಅಯ್ಯರ್
 ಗೌರಿ ಪಾತ್ರದಲ್ಲಿ ರೂಪಾ ಅಯ್ಯರ್
 ಆನಂದ ತೀರ್ಥ
 ಸುಮಿತ್ರಾ
 ಚಿ. ಗುರು ದತ್
 ಬದ್ರಿ ಪ್ರಸಾದ್
 ನಾರಾಯಣ ಹೊಸಮನೆ
 ಹಂಸಲೇಖ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ

 ಪ್ರಶಸ್ತಿಗಳು 
ಪ್ರಶಸ್ತಿ / ಚಲನಚಿತ್ರೋತ್ಸವ ವರ್ಗ ಸ್ವೀಕರಿಸುವವರು ಫಲಿತಾಂಶ ಉಲ್ಲೇಖ ಐರಿಶ್ ಚಲನಚಿತ್ರೋತ್ಸವ ಅತ್ಯುತ್ತಮ ಚಲನಚಿತ್ರ ರೂಪ ಅಯ್ಯರ್  rowspan="1"   ಯೊಸೆಮೈಟ್ ಅಂತರಾಷ್ಟ್ರೀಯ ಚಲನಚಿತ್ರೋತ್ಸವ ಸಿಲ್ವರ್ ಸಿಯೆರಾ ಅತ್ಯುತ್ತಮ ಚಲನಚಿತ್ರ ರೂಪ ಅಯ್ಯರ್  rowspan="1"   ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು ಸಾಮಾಜಿಕ ಕಳಕಳಿಯ ವಿಶೇಷ ಚಿತ್ರ ರೂಪ ಅಯ್ಯರ್  rowspan="1" 

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 ಕೈರೋ ಚಲನಚಿತ್ರೋತ್ಸವಕ್ಕೆ ಮುಖಪುಟ 
 ಕನ್ನಡ ಚಿತ್ರಕ್ಕೆ ಐರ್ಲೆಂಡ್‌ನಲ್ಲಿ ಪ್ರಶಸ್ತಿ ಲಭಿಸಿದೆ
 ಕನ್ನಡ ಚಲನಚಿತ್ರ 'ಮುಖಪುಟ' ಐರ್ಲೆಂಡ್ ಫಿಲ್ಮ್ ಫೆಸ್ಟ್‌ನಲ್ಲಿ ಅಗ್ರ ಗೌರವವನ್ನು ಗೆದ್ದಿದೆ


ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೦ ಕನ್ನಡಚಿತ್ರಗಳು